CELEX: 62017TN0010
Language: et
Date: 2017-01-09 00:00:00
Title: Kohtuasi T-10/17: 9. jaanuaril 2017 esitatud hagi – Proof IT versus EIGE

13.3.2017   
            
            
               ET
            
            
               Euroopa Liidu Teataja
            
            
               C 78/35
            
         9. jaanuaril 2017 esitatud hagi – Proof IT versus EIGE
   (Kohtuasi T-10/17)
   (2017/C 078/49)
   Kohtumenetluse keel: inglise
   
      Pooled
   
   
      Hageja: Proof IT SIA (Riia, Läti) (esindajad: advokaadid J. Jerņeva ja D. Pāvila)
   
      Kostja: Euroopa Soolise Võrdõiguslikkuse Instituut (EIGE)
   
      Nõuded
   
   Hageja palub Üldkohtul:
   
               —
            
            
               tühistada Euroopa Soolise Võrdõiguslikkuse Instituudi otsus „Võrguteenuste osutamise raamkokkuleppe“ sõlmimiseks korraldatud hankemenetluses EIGE/2016/OPER/03-Lot 1, millest teavitati hagejat 28. oktoobri 2016. aasta kirjaga ja millega jäeti hageja teisele kohale ning otsustati raamleping osa nr 1 kohta sõlmida kolmanda äriühinguga;
            
         
               —
            
            
               mõista hagejale võimaluse kaotamise ja/või lepingu enda sõlmimata jätmise tõttu tekitatud kahju hüvitamiseks välja 72 270 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on rikutud võrdse kohtlemise ja läbipaistvuse põhimõtteid, kuna lepingu sõlmimise kriteeriumid olid ebatäpsed ja hindamisprotsess oli läbipaistmatu, mistõttu jäeti kostjale kõnesoleva lepingu sõlmimiseks piiramatu vabadus.
            
         
               2.
            
            
               Teise väite kohaselt on kostja teinud hageja pakkumuse hindamisel ilmseid hindamisvigu, mille parandamine oleks hankemenetluses toonud kaasa teistsuguse tulemuse, st hageja pakkumus oleks jõudnud esimesele kohale ning leping oleks sõlmitud temaga.
            
         
               3.
            
            
               Kolmanda väite kohaselt on rikutud võrdse kohtlemise põhimõtet, kuna lepingu sõlmimise kriteeriume on tõlgendatud viisil, mis võimaldas asjaomasel kolmandal äriühingul kasutada enda huvides ära varasema EIGE-ga sõlmitud sarnase lepingu täitmisel omandatud teavet.